钦定古今图书集成/理学汇编/字学典/第009卷 > 《急就章序》唐·颜师古
## 钦定古今图书集成/理学汇编/字学典/第009卷 > 《急就章序》唐·颜师古

《急就篇》者，其源出于小学家。“昔在周宣，粤有史籀，演
畅古文，初著大篆。秦兼天下，罢黜异书，丞相李斯又
撰《仓颉》，中车府令赵高继造，爰历太史令胡母敬，作
《博学篇》，皆所以启导青衿，垂法锦带也。逮至炎汉，司
马相如作《凡将》篇，俾效书写，多所载述，务适时要。史
游景慕，拟而广之。元成之间，列于秘府。”虽复文非清
“靡，义阙经纶，至于包括品类，错综古今，详其意趣，实
有可观者焉。”然而时代迁革，亟经丧乱，传写湮讹，避
讳改易，渐就芜舛，莫能厘正。少者阙而不备，多者妄
有增益，人用己私，流宕忘返。至如蓬门野贱，穷乡幼
学，递相承禀，犹竞习之，既无良师，祇增僻谬。若夫缙
绅秀彦，膏粱子弟，谓之鄙俚，耻于窥“涉。遂使博闻之
说，废而弗明；备物之方，于兹寝滞。”师古家传《苍》《雅》，广
综流略，尤精训诂，待问质疑，事非稽考。不妄谈说，必
则古昔，信而有征。先君〈师古父思鲁〉“常欲注释急就，以贻
后学。雅志未申，昊天不吊，奉遵遗范，永怀罔极。”旧得
《皇象》、锺繇、卫夫人、王羲之等所书篇本，备加详核，足
以审定，凡三十二章，究其真实，又见崔浩及刘芳所
注。〈后魏太宗元年敕崔浩解刘芳续注音义证三卷〉“人心不同，未云善也。”遂
因暇日，为之解训，皆据经籍遗文，先达旧旨，非率愚
管，斐然妄作。字有难识，随而音之，别理兼通，亦即并
载。可以祛发未寤，矫正前失。振幽翳之学，摅制述之
意，庶将来君子，裁其衷焉。〈按急就篇古人不过总姓名事物约略其科或五言

或七言，以便初学诵习，如近世《三字经》之类，实无关于字学也。今存其序一篇，以见大凡。馀悉删去。